Sip A Way | LekkeSlaap
Sip A Way is net 80 m vanaf die see in Morganbaai en het slaapplek vir 6 gaste. Die hoofstrand is 500 m vanaf Sip A Way.
Dié huis is op die boonste verdieping en beskik oor 3 slaapkamers. Linne word voorsien, maar bring asb. jou eie strandhanddoeke saam. Die hoofslaapkamer het 'n see-uitsig, ekstra lang koningingrootte-bed en 'n en suite-badkamer. Die tweede kamer het 'n queen dubbelbed en 'n en suite-badkamer. Die derde kamer het 2 enkelbeddens en badkamer regoor die gang.
Die oopplan-kombuis is toegerus met 'n stoof, oond, mikrogolf, yskas en tee- en koffiemaakgeriewe. Daar is ook 'n toonbank. Verder is daar 'n skottelgoedwasser, wasmasjien en tuimeldroër.
Die leefarea het 'n TV met DStv en lei na 'n stoep met 'n uitsig oor die strand en omgewing. Daar is 'n onderdakbraai-area wat baie privaat is.
'n Skoonmaakdiens is op versoek teen ekstra koste beskikbaar. Troeteldiere word ongelukkig nie toegelaat nie. Let asb. op dat die huis via trappe bereik word en dalk nie geskik is vir ouer of gestremde gaste nie.
Morganbaai bied verskeie restaurante en doendinge, soos perdry, begeleide staproetes en voëlkyk. Jy kan ook walvisse en dolfyne dophou en die hoofstrand is sowat 500 m ver.